Agemmay alatini yettwura seg uzelmaḍ ɣer ayfus , yesɛa 26 isekkilen, aṭas n umsasa (adaptations) n ugemmay alatini di tutlayin tiyaḍ (am taqbaylit) sɛan ugar n 26 isekkilen.

Baḥrayn d tamurt tamecṭuḥt n Asya, tezga-d deg Ubagu Afarsi. Baḥrayn d tamurt n tegzirin, tajumma-nnes 765 km2 (yikilumitren imkuẓen). Zedɣen-tt 1.378.000 n yimezdaɣen (2016). Tamaneɣt-nnes d tamdint n Manama.

Llan deg ugafa taɣiwant n Kendira deg ugzedu n Bgayet, deg wenẓul llan At Cebana ed Tala Ifassen, deg wegmuḍ akked tiɣwanin n At Nawal Mezada ed Buɛendas deg utaram akked At Wartilan ed At Muḥli. Deg wakal n tɣiwant illa uqacuc (sommet) n Wedrar n Tqintuct

Deg usegwas n 1933 alami d 1938, yella ɣer uqarruy n tarbaɛt n ccna Tandalusit umi semman "" Lmussilya"". Dɣa deg ubrid-is di ccna yaggi tandlust, irruḥ alami di Tala Yemsan (Tlemsen) anda yelmed kra n nnubat, anda id yerna tamusni.

Oklahoma d yiwen seg Yiwunak Yeddukklen, yezga-d deg tlemmast n tmurt. Tajumma-nnes 181.195 km2 (yikilumitren imkuẓen). Zedɣen-t 3.751.351 n yimezdaɣen. Tamaneɣt-nnes d Oklahoma City.

Birut (Taɛrabt : بيروت Bayrūt Talatint: Berytus, Taramit: Birot בירות, Tafransist Beyrouth) d tamaneɣt n Lubnan. Tezga-d deg utaram (lɣerb) n tmurt, ɣef yiri n Yilel Agrakal. Zedɣen-tt 750.000 n yimezdaɣen (1.900.000 s tmiwa ay d-yezzin fell-as).

Uqbel ma teḍra-d Tegrawla Tarusit n 1917, tella tkirgizit ur tesɛi ula d yiwen n weɣmis. Ma di 1983, tuɣal tkirgizit tesɛa 61 n yeɣmisen akk d 16 n tesɣunin, am wakken ay d-ffɣen 513 n yedlisen s tkirgizit deg useggas-nni. Kirgizistan tesɛa diɣ tiregwa n rr'adyu akk d tilibizyu yettmeslayen s tkirgizit.

Deg tira-s Dostoyevsky yettɛaraḍ ad d-yawi tigzi lqayen i tnefsit, cmaca iga daɣen tasleṭ meqqren i waddad amestan, asertan, n tmurt-is di lqern ideg iɛac, am akken yessafer aṭas n isental-iḍen ifelsafiyen. Di tilawt, yella d amisiḥi yettamnen, maca asentel n tilin n Rebbi d teflest s umata, yettuɣal-d s tuget deg iḍrisen-is ɣef yimawen n iwudamen yemgaraden wa ɣef wa, ama s tnefsit-nsen neɣ s uskasi i d-slalayen. Yettwassen ugar s kra n wungalen am Anɣa d uḥasef (1867) neɣ Ungif (1874 ) neɣ Atmaten Karazov(1880) anda i d-ibeyya taẓuri-s meqqren.

Anfafad neɣ avirus asenselkam (virus informatique) d ahil. Ahil-a, yezmer ad t-id-yaru umessihel (programmeur). S tiddi n wenfafad-a, tettbeddil tikli tamagnut n uselkim, neɣ a texreb telqut yellan deg-s.

Ḥumṣ (neɣ s taɛrabt : حمص, Humus s taṭerkit) d tamdint n utaram n Surya, zedɣen-tt 200,000 n yimezdaɣen di 2016 asmi yeḍra Wemagaru aɣarim asuri.

Iṭṭuqet wawal af tirza n Zidan ar tmurt n lejdud-is ama di tilizriwat, radyuwat, iɣmisen akw d ismal n uzeṭa n Internet. Ama di tmura n tefriqt ugafa (Tamazɣa), ama di Franṣa, ama deg waṭas n tmura umaḍal. Ar leqbayel, llan wid iferḥen s tirza ines, akken llan wid ur nefriḥ, imi qaren belli tella degs tsertit neɣ ayen umi neqqar s tutlayt tafranṣiṣt 'la récupération'. Deg umedya atnan sin imagraden iwen tferneɣ: amezwaru seg uɣmis Izuran, deg wuṭun wis 14 ines, wis sin seg wesmel n tsekla imyura.net.